**Ministru kabineta noteikumu projekta "Grozījumi Ministru kabineta 2009. gada 7. jūlija noteikumos Nr. 733 "Noteikumi par valsts valodas zināšanu apjomu, valsts valodas prasmes pārbaudes kārtību un valsts nodevu par valsts valodas prasmes pārbaudi"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekta mērķis ir izpildīt Ministru prezidenta 2020. gada 26. jūnija rezolūciju Nr. 2020-1.1.1./52-52, ar kuru ministriem uzdots savas kompetences ietvaros apzināt un sniegt priekšlikumus par nepieciešamajām darbībām un reformām un to paredzamo gaitu savā pārziņā esošajās jomās administratīvi teritoriālās reformas īstenošanai un līdz 2020. gada 1. oktobrim iesniegt tos izskatīšanai Ministru kabinetā, un harmonizēt Ministru kabineta 2009. gada 7. jūlija noteikumu Nr. 733 "Noteikumi par valsts valodas zināšanu apjomu, valsts valodas prasmes pārbaudes kārtību un valsts nodevu par valsts valodas prasmes pārbaudi" (turpmāk – MK noteikumi Nr. 733) 1. pielikumu ar grozījumiem Ministru kabineta 2017. gada 23. maija noteikumos Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām" (turpmāk – profesiju klasifikators) (pieņemti Ministru kabineta 2021. gada 4. februāra sēdē).  Projekts stāsies spēkā atbilstoši Oficiālo publikāciju un tiesiskās informācijas likumā noteiktajai kārtībai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 23. jūnijā stājās spēkā Administratīvo teritoriju un apdzīvoto vietu likums, saskaņā ar kura pārejas noteikumu 11. punkta 1. apakšpunktu Ministru kabinetam līdz 2020. gada 31. oktobrim jāizstrādā un jāiesniedz Saeimai likumprojekti par nepieciešamajiem grozījumiem citos likumos, nodrošinot atbilstību šajā likumā noteiktajam administratīvi teritoriālajam iedalījumam.  Ņemot vērā to, ka grozījumi atbilstoši jaunajam Administratīvo teritoriju un apdzīvoto vietu likumam ir veicami arī Ministru kabineta noteikumos, Tieslietu ministrija ir identificējusi nepieciešamību izdarīt grozījumu MK noteikumos Nr. 733.  Šobrīd MK noteikumu Nr. 733 1. pielikumā ir amats "Republikas pilsētas pašvaldības domes DEPUTĀTS", profesijas kods 1111 21, un "Novada pašvaldības domes DEPUTĀTS", profesijas kods 1111 22.  Minētie amati bija saskaņoti ar Administratīvo teritoriju un apdzīvoto vietu likumā, kas bija spēkā līdz 2020. gada 23. jūnijam, noteikto administratīvo iedalījumu republikas pilsētās un novados.  Saskaņā ar šobrīd spēkā esošā Administratīvo teritoriju un apdzīvoto vietu likuma, kas ir spēkā no 2020. gada 23. jūnija, 4. panta pirmo daļu Latvijas Republiku iedala valstspilsētu pašvaldību teritorijās un novadu pašvaldību teritorijās. Tādējādi deputātu sadalīšana amatos "Republikas pilsētas pašvaldības domes DEPUTĀTS" un "Novada pašvaldības domes DEPUTĀTS" MK noteikumos Nr. 733 vairs nav aktuāla.  MK noteikumi Nr. 733 ir saistīti ar profesiju klasifikatoru, jo 1. pielikumā ietvertās profesiju grupas ar trīsciparu vai sešciparu kodu noteiktas atbilstoši profesiju klasifikatoram.  Arī Labklājības ministrija, izpildot Ministru prezidenta 2020. gada 26. jūnija rezolūciju Nr. 2020-1.1.1./52-52, ir izstrādājusi grozījumus profesiju klasifikatorā (pieņemti Ministru kabineta 2021. gada 4. februāra sēdē), profesiju "Republikas pilsētas pašvaldības domes DEPUTĀTS", profesijas kods 1111 21, un profesiju "Novada pašvaldības domes DEPUTĀTS", profesijas kods 1111 22, apvienojot ar vienu nosaukumu "Pašvaldības domes DEPUTĀTS", profesijas kods 1111 29.  Bez minētajiem grozījumiem profesiju klasifikatorā saistībā ar Administratīvo teritoriju un apdzīvoto vietu likuma spēkā stāšanos atbilstoši profesiju klasifikatora 18. punktam profesiju klasifikators aktualizēts, pamatojoties uz iesniegtajiem priekšlikumiem.  Priekšlikumi par jaunu profesiju (amatu) iekļaušanu un pamatojums to iekļaušanai profesiju klasifikatorā, profesiju svītrošanu no profesiju klasifikatora sniegts grozījumu profesiju klasifikatorā anotācijas pielikumā tabulas veidā.  Tā kā profesiju klasifikatora anotācijas pielikumā ir norādītas svītrotās profesijas, kas noteiktas arī MK noteikumu Nr. 733 1. pielikumā, tad šīs profesijas normatīvo aktu harmonizācijas nolūkā jāsvītro arī MK noteikumu Nr. 733. 1. pielikumā. Šīs profesijas ir:   * "2659 06/HIPNOTIZĒTĀJS/A2", * "3259 02/ORTOFONISTS/C1", * "3521 23/GMDSS (globālās jūras negadījumu un drošības sakaru sistēma) universālais OPERATORS/C1", * "3521 24/GMDSS (globālās jūras negadījumu un drošības sakaru sistēma) ierobežotais OPERATORS/C1", * "3522 02/Aerokosmisko telesakaru/telekomunikāciju/elektronikas TEHNIĶIS/B2", * "3522 07/GMDSS/ (globālās jūras negadījumu un drošības sakaru sistēma) I klases radioELEKTRONIĶIS/B2", * "3522 08/GMDSS (globālās jūras negadījumu un drošības sakaru sistēma) II klases radioELEKTRONIĶIS/B2", * "4415 06/Dokumentu pavairošanas tehnikas OPERATORS/A2", * "5164 06/Suņu audzētavas UZRAUGS/A2", * "6129 02/Savvaļas/putnu AUDZĒTĀJS/A2".   Ņemot vērā minēto, MK noteikumos Nr. 733 paredzēts precizēt 1. pielikumu. |
|  | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Valsts valodas centrs. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmēs darba ņēmējus un darba devējus, kā arī pašvaldības domes deputātus. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Labklājības ministrija ir izstrādājusi grozījumus profesiju klasifikatorā (pieņemti Ministru kabineta 2021. gada 4. februāra sēdē). |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts valodas centrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā netiks izveidotas jaunas institūcijas un netiks likvidētas vai reorganizētas esošās institūcijas. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Bursevica 67334624

[Inese.Bursevica@vvc.gov.lv](mailto:Inese.Bursevica@vvc.gov.lv)